Skracujeme vzdialenosti medzi ľuďmi   
  
NOVINKY PRE ŠTUDENTOV A ŽIAKOV, KTORÍ CESTUJÚ VLAKMI ZSSK   
  
  
Železničná spoločnosť Slovensko (ZSSK), v snahe zvýšiť komfort cestujúcich a dosiahnuť rovnomernejšie vyťaženie vlakov, upravuje od 1. júla 2016 možnosti cestovania študentov/žiakov.   
  
  
NOVINKA!   
ZSSK od 1. júla 2016 zavádza žiacky traťový lístok. Lístok poskytuje výhodnú zľavu. Týždenný 65% a mesačný 70% z obyčajného cestovného. Tieto cestovné lístky platia vo všetkých vlakoch a študenti/žiaci si ich môžu kúpiť na ľubovoľný počet tratí, na ktorých potrebujú pravidelne cestovať. Vo vlaku stačí, aby predložili svoj platný žiacky/študentský preukaz.   
  
  
LETNÁ PONUKA SLOVAK   
Zaujímavým variantom na prázdniny je letný univerzálny lístok SLOVAK. Ak študent nevyužíva bezplatnú prepravu, ale vlastní zákaznícky preukaz JUNIOR RAILPLUS alebo JUNIOR RAILPLUS EURO <26 (cena 16,50 €), s ktorým celoročne cestuje so zľavou 40%, môže si k nemu za 45 € dokúpiť lístok SLOVAK JUNIOR a jazdiť vlakmi ZSSK neobmedzene 31 dní.  
  
  
ZMENY V BEZPLATNEJ PREPRAVE   
  
Od 1. júla 2016 budú, v rámci využívania bezplatnej prepravy, časové lístky (mesačné, ročné) – platiť len v Regionálnych expresoch (REX) a v Osobných vlakoch (Os). Pred cestou Rýchlikom (R), ale aj všetkými ostatnými vlakmi ZSSK – Regionálny rýchlik (RR), Expres (Ex), EuroCity (EC), SuperCity (SC Pendolino) a EuroNight (EN), bude potrebné, aby si študenti/žiaci vyzdvihli v pokladnici jednorazové cestovné lístky na bezplatnú prepravu, na konkrétny deň a spoj. Touto úpravou sa zvýši pohodlie pre všetkých cestujúcich v diaľkových vlakoch, najmä v úsekoch s najvyššou obsadenosťou.   
  
PLATNOSŤ ČASOVÝCH LÍSTKOV VYDANÝCH PRED A PO 1. JÚLI 2016   
  
Študenstké/žiacke časové cestovné lístky na bezplatnú prepravu vydané v predpredaji do 30. júna 2016 s poznámkou na cestovnom lístku „Platí vo všetkých vlakoch ZSSK, na SC za osobitných podmienok“, platia až do ukončenia ich platnosti podľa súčasných podmienok, teda sa uznajú vo všetkých vlakoch.   
Študenstké/žiacke časové cestovné lístky na bezplatnú prepravu vydané od 1. júla 2016 (aj preukazy pre žiakov ZŠ a žiakov 1. – 4. ročníka osemročných gymnázií bez potreby vyzdvihnutia časového cestovného lístka na bezplatnú prepravu), platia už len vo vlakoch Os a REX. Na cestovnom lístku na to upozorňuje poznámka „Platí len vo vlakoch kategórie Os a REX“.V iných vlakoch ako Os a REX sa neuznajú, vlakvedúci vystaví jednorazový cestovný lístok na bezplatnú prepravu (bez prirážky, ak nie je v stanici nástupu do vlaku otvorená pokladnica, resp. s prirážkou 3 €, ak je v stanici nástupu do vlaku otvorená pokladnica). Vlakvedúceho je však potrebné vopred vyhľadať a oznámiť mu túto skutočnosť. Ak tak cestujúci neurobí, jednorazový lístok mu bude pri kontrole lístkov vystavený s prirážkou 5 €.   
  
Všetky potrebné informácie Vám radi poskytneme v pokladniciach a Zákazníckych centrách ZSSK alebo v Kontaktom centre na čísle 18 188. K dispozícii sú aj v Prepravnom Poriadku ZSSK a na webovej stránke spoločnosti www.slovakrail.sk.   
Prosíme, informujte o novej situácii žiakov/študentov Vašej školy, aby sa počas prázdnin pri cestovaní vlakmi Železničnej spoločnosti Slovensko, vyhli zbytočným nepríjemnostiam. 